Dómari leiksins í kvöld var Kevin Friend . Manchester United stillti upp þessu byrjunarliði : Manchester United tók yfirhöndina í leiknum strax , í það minnsta hvað boltameðferð varðaði . Fyrsta korterið var United 70% með boltann og reyndi að skapa sér eitthvað á meðan Arsenal lá til baka og vildi greinilega ekki gefa nein færi á sér til að byrja með . Flestir áttu von á að Tuanzebe yrði í hægri bakverðinum og Young í þeim vinstri en það var þó öfugt og fór Tuanzebe vel af stað í leiknum . Hann tengdi vel við Daniel James fyrir framan sig og var öflugur í varnarleiknum sömuleiðis . Til að byrja með gekk United nokkuð vel í því að keyra á Chambers upp vinstri kantinn , svo vel að Arsenalmaðurinn var kominn með gult eftir 10 mínútna leik . Þar var þó því miður ekki kné látið fylgja kviði og dofnaði yfir sóknarleiknum þeim megin . Þess í stað var meira farið út í að reyna fyrirgjafir hægra megin á vellinum , með yfirleitt döprum árangri . Eftir um hálftíma leik kom fyrsta marktilraun leiksins . Andreas Pereira fékk þá boltann á miðjum vellinum , brunaði upp völlinn og náði við vítateigslínuna að búa sér til pláss fyrir skot . Skotið var ágætt , meðfram jörðinni og ekki laust en hefði mátt vera fastara . Leno náði að skutla sér niður og verja það . Stuttu síðar átti Pépé fyrstu tilraun Arsenal en það var skot sem fór hátt , hátt yfir . Marcus Rashford hefur verið að glíma við meiðsli og virkaði ekki alveg 100% í þessum leik . Eftir um 40 mínútna leik skiptu Daniel James og Marcus Rashford um stöður . Stuttu síðar vann Pogba boltann glæsilega á miðjunni og gaf flotta stungu á Rashford sem brunaði að marki Arsenal . Rashford náði þó ekki að nýta það , lét varnarmann Arsenal hlaupa sig uppi og flæktist svo í boltanum þegar hann ætlaði að reyna að ná skoti . Illa farið með flott færi og kannski merki um að Rashford hefði ekki átt að byrja þennan leik . Þegar fyrri hálfleikurinn var að klárast fékk Arsenal góða skyndisókn . Pereira var þá á sprettinum að reyna að ná Pépé en rann svo Pépé komst í gegn . Lindelöf gerði vel í að mæta honum en Pépé náði samt skoti sem De Gea varði vel . Hann sló boltann til hliðar og náði svo að stökkva á fætur nógu snögglega til að verja frá Guendouzi líka . Strax í kjölfarið fékk Arsenal horn en United vann boltann og brunaði fram . James átti fyrirgjöf sem fór af varnarmanni og sigldi framhjá Rashford . Færið virtist ætla að fjara út þegar boltinn barst út í D-bogann þar sem Scott McTominay átti bylmingsskot sem endaði í skeytinu . Stórglæsilegt mark hjá Skotanum . Sanngjörn forysta í leikhlé . United búið að vera tæplega 60% með boltann og eiga fleiri tilraunir en Arsenal átti að vísu fleiri tilraunir sem hittu á rammann . Engu að síður verðskulduð forysta . Arsenal byrjaði seinni hálfleikinn af krafti og ætlaði sér að jafna . United sat dýpra og varðist en biðu færis til að sækja hratt . Á 53. mínútu vildu margir United-menn sjá VAR notað til að dæma víti þegar boltinn fór í handlegginn á varnamanni Arsenal . Ekkert var dæmt þótt líklega hafi nú myndbandsdómarinn kíkt á atvikið . Þegar það var svo endursýnt í sjónvarpi mátti sjá að boltinn fór vissulega í handlegginn en það var erfitt að segja að um viljaverk væri að ræða . Það er því allavega mitt mat að þar hafi verið rétt að sleppa vítinu , þótt aðrir gætu verið ósammála mér í því . De Gea sýndi flotta takta þegar 10 mínútur voru liðnar af síðari hálfleik , þegar hann hirti fyrirgjöf létt og átti svo stórkostlega bombu fram á Pereira . Pereira náði að koma sér í fyrirgjafastöðu og átti fína fyrirgjöf en rétt áður en Rashford náði að skalla boltann þá kom Guendouzi og skallaði yfir . Þegar um klukkutími var liðinn af leiknum var United með boltann í vörninni og leitaði leiða til að koma honum framar á völlinn . Axel Tuanzebe fékk boltann aftarlega , vinstra megin . Hann hafði verið virkilega flottur í þessum leik en þarna varð honum á dýrkeypt mistök þegar hann átti lélega sendingu inn völlinn sem hitti ekki á samherja heldur endaði hjá Bukayo Saka . Saka og Aubameyang voru fljótir að hugsa , spiluðu sig í gegnum gisna vörn United og sá síðarnefndi skoraði mark . Aðstoðardómarinn hafði reyndar lyft upp rangstöðuflagginu en Aubameyang skoraði engu að síður . Sem reyndist fín ákvörðun fyrir hann því myndbandsdómgæsla sýndi að hann var langt frá því að vera rangstæður . Harry Maguire hafði verið aftarlega á vellinum til að bjóða sig fyrir Tuanzebe og þótt hann hafi verið helvíti snöggur fram þegar hann sá í hvað stefndi þá var hann ekki nógu snöggur og því var rangstöðudómnum snúið við . Réttur dómur og staðan orðin 1 - 1 . Paul Pogba var í kvöld að spila sinn 100. deildarleik á Englandi . Hann stóð sig heilt yfir vel í leiknum en var því miður bundinn í varnarsinnaðri stöðu en við hefðum viljað . Hann var manna duglegastur á vellinum að vinna boltann til baka en það vantaði upp á að hann hefði getað verið framar á vellinum til að skapa eitthvað sóknarlega . Hann átti þó fínt skot eftir 65 mínútna leik sem sigldi rétt framhjá fjærstönginni . 5 mínútum síðar kom frábært horn frá United , aldrei þessu vant , þegar Scott McTominay fékk frían skalla í markteignum en setti boltann yfir markið . Þar hefði hann átt að gera betur . Solskjær gerði skiptingu á 74. mínútu þegar Fred og Mason Greenwood komu inn fyrir Pereira og Lingard . Daniel James hélt áfram að minna á sig með flottum töktum en það vantaði herslumuninn upp á að ná að reka smiðshöggið á það . United var seinni part leiks líklegra til að gera eitthvað til að vinna leikinn , Arsenal virtist af liðunum frekar vera til í að sætta sig við stigið . En okkar menn gerðu ekki nóg . McTominay vann aukaspyrnu á hættulegum stað þegar leiktíminn var að renna út . Rashford tók spyrnuna , setti fastan bolta í markmannshornið en Leno varði vel . Þurfti að hafa sterkan úlnlið en boltinn var í fínni hæð fyrir hann . Svo var flautað af og 1 stig niðurstaðan . Pælingar eftir leik Það var svekkjandi að sjá Tuanzebe gera þessi mistök því hann átti heilt yfir mjög fínan leik . Varnarleikurinn var í rauninni að mestu fínn , Arsenal náði að skapa sér eitt mjög gott færi fyrir utan markið en komust þess utan lítið . En á meðan það gengur svona brösuglega að skapa fær , og enn verr að nýta þau , þá verða hver einstök varnarmistök enn dýrari . Vonandi heldur Tuanzebe þó áfram á þessari braut . Dómarinn Kevin Friend átti ekkert sérstaklega góðan dag , að mínu mati . Hann var oft með skrýtna línu í gangi , eða linuleysi jafnvel . Flautaði á skringilegum stöðum , sleppti mönnum með eitt en flautaði eða spjaldaði á ekki neitt . Hafandi sagt það þá átti hann ekki sök á þessu jafntefli . Að mínu mati átti United ekki að fá víti og markið hjá Aubameyang átti alltaf að standa . Það má vissulega ræða það hvers vegna í ósköpunum aðstoðardómarinn flaggaði svona fljótt ( eða bara yfir höfuð en það er annað mál ) frekar en að leyfa sókninni að klárast . En liðunum var sagt fyrir tímabilið að þau þyrftu að spila sóknir til loka í svona atvikum , menn eiga aldrei að hætta eða gera ráð fyrir hlutum . Það má áfram reikna með að fréttir næstu vikna snúist um það hvaða framherja United ætlar að kaupa í janúar . Það er vonandi að eitthvað gerist í þeim efnum , helst strax á nýársdag ! Þokkalegur fyrri hálfleikur , fullt af sóknarmöguleikum sem nýttust ekki , flott mark , góð sókn , mættu vera fleiri sóknir . Miðjan M og PP yfirburða en sóknin léleg , greinilegt að Rashford gengur ekki heill til skógar . Við getum ekki leyft okkur að vera með farþega , heila eða hálfa , gengur ekki til lengdar . Nú er að halda uppteknum hætti í seinni og þá vinnum við þennan leik , ef ekki þá getum við alveg eins tapað honum ef hinir fá tækifæri að komast inn í leikinn . Finnst þetta vera svekkjandi þar sem að í endursýningunni virðist DeGea vera búinn að sjá að flaggið sé uppi og virðist því ekki reyna að fullu við boltann . En rétt hjá þér Bjarni , menn mega ekki missa einbeitinguna þarna . Sorglegt fyrir Tuanz þar sem að hann var nokkuð solid fram að þessu . Þetta er með ólíkindum ! Við fáum ótrúlega fá færi á okkur en samt höldum við ekki hreinu , týpískt klúður Og hvað er málið ??? Mason Greenwood er aukaspyrnusérfræðingur , hefur skorað fullt af mergjuðum aukaspyrnumörkum með yngri liðunum með báðum fótum . Samt hefur hann ALDREI verið í mynd þegar við fáum aukaspyrnur en alltaf Rashford . Greenwood er miklu miklu betri í aukaspyrnum , það er ekki bara mín skoðun , heldur facts ! Sammála Rúnari , Rashford þykist vera eitthvað annað en hann er . Mögulegar fjarar hratt undan honum ef hann rífur sig ekki í gang . Er engin nía og mun einungis geta rifið varnarmenn í sig á kantinum . Það var þó klaufaskapur og aulaháttur í vörninni sem gaf markið og hefði getað gefið eitt í viðbót . En ef sóknin er ekki að gera sig þá mun þetta verða niðurstaðan í vetur . Við erum því miður ekki komnir langt af stað í uppbyggingunni og þurfum að horfa upp á svona ströggl , enn eitt árið . Því meiri gæði sem bætist við hópinn næstu misserin því fyrr náum við áttum . Ég myndi bara vilja sjá Rashford á kantinum , Lingard á bekkinn og Greenwood á toppnum . Finnst koma meira út úr Rashford á kantinum en á toppnum . Heilt yfir ekki svo slæmur leikur af okkar hálfu en hrikalega ódýrt mark sem við gefum . Línuvörðurinn líka með allt niðrum sig að flagga . Þeir eiga að halda flagginu niðri nema þeir séu 100% og þetta var way off hjá honum . Það er mun verra að þeir séu að flagga og trufla þannig leikinn frekar þó menn eigi auðvitað bara að halda áfram . Sá að De Gea og Young voru þarna að veifa höndunum horfandi á línuvörðinn , þá sérstaklega Young . Minnti mann á þegar Barthez kallaði á taxa í miðjum leik hér í gamla daga ( leitið að Taxi for Barthez á youtube ef þið viljið skoða ) . Við þurftum samt þessi 3 stig nauðsynlega . Arsenal fannst mér meira vera að sætta sig við 1 stig miðað við að þeir voru farnir að taka sér tíma í aukaspyrnur þegar lítið var eftir á klukkunni . Áfram gakk . Væntingarnar í ár eru 4. sætið , getum engan veginn ætlast til meira með þennan hóp , því miður . Það eru 3 stig í það og tækifæri til að rífa sig í gang gegn lánlausum Newcastle mönnum í næstu umferð . Skemmtilegur leikur . Klaufa mark , Tuanzebe er náttúrulega enginn vinstri bakvörður . Held að Shaw verði aldrei bakvörður sem fari tilltölulega heill gegnum heila leiktíð án meiðsla . Er of þungur ofan á það að vera viðkvæmur í skrokknum . Þarf að kaupa í vinstri bakvörðinn . Sömu vandræðinn með að klára færinn frammi . Menn eru að gagnrýna Peirera en fannst hann með betri mönnum . Er fullkomlega sammála skýrslunni , þó svo að ég hafi verið að agnúast út í dómgæsluna í jöfnunarmarkinu . Ekkert að markinu fyrir utan augljósan klaufagang hjá vörn og línuverði . Auðvitað eiga leikmenn að klára færsluna og svo að hugsa um rangstöðu eða annað . Hvað mögulegt víti varðar , þá var það sennilegast bara gremjan að tala hjá mér þarna . Það hefði verið strangur dómur að dæma víti á þetta , þó svo að boltinn fari vissulega í hönd . Áfram veginn , greinileg framför frá West Ham drullunni um daginn , vonandi verður hægt að byggja á þetta . Rashford er ekki striker , hann er vængmaður ! ef hann fer ekki að rífa sig i gang þá má hann fara , sá er buinn að vera skítlélegur ! hvenær hættir þetta lingard grín ? pereira er þvi miður á west ham caliber ! fer ekki young að detta a eftirlaun ? Hvenær mætir Pogba úr sumarfríi ? það er bara sömu vonbrigðin helgi eftir helgi ! Sæll Afglapi ! Eins og ég sagði áðan , þá var gremjan í hita leiksins að tala . Liverpool er bara augljóst target þar sem að erkifjendunum gengur allt í haginn þessa dagana . Hugsa að ég þurfi ekkert að rökstyðja það frekar , enda hefur nú örugglega eitthvað álíka flogið á kop.is í gegnum árin . @ Afglapi óháð því hvort United hafi fengið flest víti . Þá segir það ekkert um réttmæti dóma . Þá dettur mér strax í hug 2 atvik þar sem United átti að fá víti en fengu ekki . Önnur 3 atvik þar sem vel hefði verið hægt að dæma víti og VAR tekur ekki afstöðu eða gerir það og vill ekki fara gegn dómaranum . Allt voru þetta atvik , þar sem ef hefði verið dæmt . Þá hefðu þau staðið … að mínu mati . Þannig að ég skil pirring Pallister . Þó vissulega var óþarfi að blanda Liverpool inn í þetta . Mér fannst margt jákvætt við leikinn í gær . Með smá heppni hefðum við getað stolið þessu undir lokinn . Það sem mér svíður engu að síður mest er hvað við erum laaaaangt á eftir City og hvað þá Liverpool . Bæði hvað varðar getu og hvað þá stigum ! Við erum núna 12 stigum á eftir Topp liðinu þegar bara 7 umferðir eru búnar , sem er rosalegt ! Vonandi munu þessi liði misstíga sig þó að það er ekki líklegt . Þetta svíður inn að beini satt að segja !! Sælir félagar . Ég er sammála því að með smá heppni hefðum við getað tekið öll stigin . En það datt ekki með okkur útaf mistökum sem hafa kostað okkur full mikið af stigum að undanförnu . Hvað sem því líður sækjir maður smá huggun í að annað lið í Manchester hefur verið sjá til þess að erki fjendur okkar hinum megin við M 62 séu ekki að taka deildina hvað eftir annað . En það er sorglegt engu að síður að við United menn skulum eingöngu hafa það að markmiði að komast í Meistaradeildina , sem ALGJÖR SKYLDA FYRIR SVONA KLÚBB . Við erum heilt yfir slakir og glottið á þeim yfir M 62 er ólíðandi . Ég veit ekki afhverju þetta fer svona í taugarnar á mér en sjálfsagt útaf því ég er vinna með mörgum stuðningsmönnum þeirra . Ole er ekki rétti maðurinn , Ed Woodward er aumingi , Glazer fjölskyldan rotin , leikmannahópurinn rándýri er drasl og leiðinlegur fótbolti sem verið að bjóða manni uppá . 11 stigum frá toppliðinu sem við allir hötum er of mikið fyrir mig . There i said it .